Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 429/14/7701	Bardejov, 23.7.2014
EEČ : 2-54-89-2014

U Z N E S E N I E

Trestná vec:	obvinený XXXXX 
Prečin:	Nebezpečné vyhrážanie podľa § 360 odsek 2 písmeno a, písmeno b, odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Bardejov
Podľa § 215 odsek 1 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 04. 05. 2014 v čase okolo 10.00 hod. prišiel k neoplotenému rodinnému domu popis. čísla XXXXX, ktorý sa nachádza v obci XXXXX, okr. Bardejov, kde si sám otvoril zatvorené avšak neuzamknuté vchodové dvere vedúce do domu, a bez predchádzajúceho súhlasu majiteľa domu vošiel do izby, v ktorej sa nachádzala XXXXX, nar. XXXXX, bytom XXXXX, okr. Bardejov a XXXXX, nar. XXXXX, bytom XXXXX, okr. Bardejov, ktorého sa opýtal, že kde ma chlapca, na čo XXXXX mu odpovedal, že je vo vedľajšej izbe, po čom obv. XXXXX vošiel do druhej izby, pristúpil tam k poškodenému XXXXX, nar. 2XXXXX bytom XXXXX, okr. Bardejov, ktorého ľavou rukou chytil pod krk, pritlačil ho k stene a pravou rukou vytiahol nôž, ktorým sa na neho zahnal so slovami „teraz ťa zabijem“, čím takto svojim konaním vzbudil u poškodeného XXXXX dôvodnú obavu, že svoje vyhrážky uskutoční, 

lebo je nepochybné, že sa nestal skutok, pre ktorý sa vedie trestné stíhanie

Odôvodnenie:
Uznesením povereného príslušníka Obvodného oddelenia PZ v Raslaviciach,  zo dňa 29.05.2014 sp. zn. ČVS:ORP-XXXXX bolo začaté trestné stíhanie a vznesené obvinenie XXXXX pre prečin porušovania domovej slobody podľa § 194 ods. 1 Trestného zákona a prečinu nebezpečného vyhrážania podľa § 360 ods. 1, ods. 2 písm. a, písm. b/  Trestného zákona,   pre skutok, ktorý je uvedený vo výrokovej časti tohto uznesenia.

	Vykonaným dokazovaním výsluchom obvineného, výsluchom svedkov a listinnými dôkazmi bolo preukázané, že skutok pre ktorý bolo vznesené obvinenie XXXXX sa nestal.

	Trestné stíhanie bolo začaté a obvinenie vznesené na základe zápisnice o trestnom oznámení, ktoré dňa 04.05.2014 podal na Obvodnom oddelení PZ v Raslaviciach XXXXX, v ktorom do zápisnice uviedol, že dňa 04.05.2014 XXXXX otvoril vchodové dvere a vošiel do izby a pýtal sa ho, kde má chlapca. Odpovedal mu, že vnuk XXXXX leží v druhej izbe, kde pozerá televízor. XXXXX vošiel do druhej izby, kde pristúpil k posteli chytil ľavou rukou pod krk XXXXX pritlačil ho k stene a pravou rukou vytiahol nôž, následne ruku s nožom dvihol nad seba a povedal: „ teraz ťa zabijem „. Povedal XXXXX, aby nôž odložil a odišiel preč. Potom spolu odišli do zberných surovín, kde mu XXXXX na počítači ukázal, že jeho vnuk bol kradnúť v jeho zberných surovinách.

	Obvinený XXXXX vypovedal dňa 18.06.2014 do zápisnice o výsluchu obvineného, že je vlastníkom zberných surovín, ktoré sa nachádzajú v Marhani veľa bývalého poľnohospodárskeho družstva. Vypovedal, že nakoľko mu chodili miestni Rómovia kradnúť kovový šrot, namontoval kamery, aby videl, kto chodí kradnúť. Následne zistil, že do zberných surovín mu chodili kradnúť XXXXX a ešte jeden Róm z obce Marhaň. Nakoľko sa to opakovalo, tak išiel na rómsku osadu v obci Marhaň za XXXXX. Keď prichádzal k domu XXXXX, tak ten práve vychádzal spolu s manželkou Zdenou von z domu. Povedal mu čo sa stalo a spýtal sa, kde má vnuka. XXXXX mu povedal, že pozerá televízor a nech idú do vnútra domu. Následne prišiel k XXXXX, kde sa ho spýtal, že dokedy chce chodiť kradnúť, pričom ho rukami chytil za ramená a zatriasol ním. Obvinený XXXXX ďalej vypovedal, že sa nevyhrážal zabitím XXXXX a taktiež nemal žiaden nôž, že všetko je to len výmysel. 

	Dňa 19.06.2014 bola povereným príslušníkom PZ vykonaná konfrontácia medzi obvineným XXXXX a svedkom XXXXX. Počas konfrontácie svedok XXXXX priznal, že ku skutku nedošlo tak, ako to uvádzal v zápisnici o trestnom oznámení dňa 04.05.2014. V skutočnosti XXXXX pozval sám do domu a tiež vypovedal, že XXXXX sa nevyhrážal jeho vnukovi XXXXX, že ho zabije a v ten deň nemal pri sebe obvinený XXXXX žiadny nôž. To, že sa mal obvinený XXXXX s nožom v ruke vyhrážať zabitím jeho vnukovi XXXXX si vymyslel a na neho to povedal v zlosti. 

	Dňa 19.06.2014 bola tiež vykonaná konfrontácia medzi obvineným XXXXX a XXXXX, kde počas konfrontácie XXXXX uviedol, že nie je pravdou tá skutočnosť, že by sa mu dňa 04.05.2014 v čase okolo 10:00 hod u nich doma obvinený XXXXX vyhrážal zabitím s nožom v ruke. Toto vo svojom výsluchu uviedol len preto, lebo mu to kázal jeho dedo XXXXX. 
	
	Podľa § 215 ods. 1 písm. a/ Trestného poriadku prokurátor zastaví trestné stíhanie, ak 
Je nepochybné, že sa nestal skutok, pre ktorý sa vedie trestné stíhanie.

	V danej veci  bolo nepochybne preukázané, že obvinený XXXXX sa nedopustil konania, pre ktoré mu bolo vznesené obvinenie. Nebolo zistené, žeby konanie obvineného XXXXX naplňovalo  znaky iného trestného činu. Z vykonaných dôkazov vyplýva, že skutok zo dňa 04.05.2014, pre ktorý bolo obv. XXXXX vznesené obvinenie sa nestal.

 Vzhľadom k uvedenému bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Jevčák
prokurátor